PASIŪLYMAS

DĖL LIETUVOS RESPUBLIKOS 2024 METŲ VALSTYBĖS BIUDŽETO IR SAVIVALDYBIŲ BIUDŽETŲ FINANSINIŲ RODIKLIŲ PATVIRTINIMO ĮSTATYMo PROJEKTO NR. XIVP-3128

2023-11-07

Vilnius

Eil. Nr.	Siūloma keisti	Pasiūlymo turinys

str.	str. d.	p.

1.	DĖL VALSTYBĖS INVESTICIJŲ PROGRAMOS ĮGYVENDINIMO Lietuvos Respublikos Vyriausybės nutarimu 1998 m. liepos 9 d. Nr. 860 „Dėl pastatų perdavimo Vilniaus Gedimino technikos universitetui, Vilniaus arkivyskupijai ir Vilniaus universitetui“ Vilniaus aukštesniosios policijos mokyklos pastatų kompleksas Trakų g. 1 perduotas Vilniaus Gedimino technikos universitetui (toliau – VILNIUS TECH) . Bendras 5 korpusų patalpų plotas yra 10 942,69 m². Minėtą pastatų kompleksą VILNIUS TECH paskyrė Architektūros ir Kūrybinių industrijų fakultetų bei kitų padalinių mokslo ir studijų reikmėms. Dar 1999 m. šis pastatų kompleksas yra įtrauktas į Valstybės investicijų programą. Nuo pat pastatų perdavimo momento VILNIUS TECH šį pastatų kompleksą siekia pritaikyti aukštojo mokslo akademinei ir mokslinei veiklai. Dėl nuolatinio finansavimo trūkumo šis procesas vykdomas atskirais etapais ir tai trunka jau 24 metus. Valstybės investicijų programos pabaiga numatyta 2025 m., tačiau šiuo metu atnaujinta tik apie 60 proc. patalpų. Likusios neremontuotos patalpos neatitinka higienos normų reikalavimų, o dalis yra avarinės būklės ir negali būti naudojamos nei studijoms, nei mokslui. 2009 m. buvo patvirtintas investicinis projektas Vilniaus Gedimino technikos universiteto pastato Vilniuje, Trakų g. 1 / 26 rekonstravimas – pritaikymas akademinei veiklai (toliau – Investicinis projektas). Skirtas finansavimas 10 223 tūkst. Eur. Per 14 metų dėl ekonominių veiksnių, karantino ir geopolitinės situacijos sukeltos infliacijos projekto įgyvendinimas pabrango apie 50 proc. (vadovaujantis Lietuvos statistikos departamento duomenimis). Įvertinant pastato unikalią kultūrinę vertę ir su tuo susijusius apribojimus faktinis atnaujinimo darbų brangimas yra dar didesnis. Iki 2023 m. pabaigos visos numatytos ir skirtos lėšos yra panaudotos. 2024 m. ir 2025 m. Valstybės investicijų programoje šio investicinio projekto užbaigimui nėra skirta lėšų. Pasiūlymas: Iš Valstybės investicijų 2024-2025 metų programos skirti 5 974 tūkst. Eur su PVM finansavimą Investicinio projekto užbaigimui, lėšas išskaidyti pagal metų finansavimo poreikį: 2024 metams – 3 320 tūkst. Eur, 2025 metams – 2 654 tūkst. Eur. Lėšų šaltinis: Valstybės investicijų 2024-2025 metų programa.

Teikia

Seimo narys

Algirdas Butkevičius